|  |  |
| --- | --- |
| Srbská republikaAutonómna pokrajina Vojvodina**Pokrajinský sekretariát vzdelávania, predpisov, správy a národnostných menšín – národnostných spoločenstiev** Bulvár Mihajla Pupina č. 16, 21 000 Nový SadT: +381 21 487 42 93ounz@vojvodina.gov.rs |  |
|  ČÍSLO: 000236270 2025 09427 005 001 084 010 04 008 |   DÁTUM: 7. apríla 2025 |

Podľa článku 11 Pokrajinského parlamentného uznesenia o prideľovaní rozpočtových prostriedkov na zlepšenie postavenia národnostných menšín – národnostných spoločenstiev a rozvoj multikulturalizmu a tolerancie (Úradný vestník APV č. 8/2019), článku 15 a 16 odsek 5 v súvislosti s článkom 24 odsek 2 a článkom 37 odsek 5 Pokrajinského parlamentného uznesenia o pokrajinskej správe (Úradný vestník APV č. 37/2014, 54/2014 – i. predpis, 37/2016, 29/2017, 24/2019, 66/2020 a 38/2021)

Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej len: pokrajinský sekretariát) vynáša

## ROZHODNUTIE

**O PRIDELENÍ ROZPOČTOVÝCH PROSTRIEDKOV NA VEREJNOM SÚBEHU NA SPOLUFINANCOVANIE PODPROJEKTU MULTIKULTURALIZMUS NA KLIK V ROKU 2025**

**I.**

Podľa Verejného súbehu na spolufinancovanie podprojektu Multikulturalizmus na klik vypísaného 29. januára 2025 pod číslom 000236270 2025 09427 005 001 084, ktorý bol uverejnený v Úradnom vestníku AP Vojvodiny č. 6/2025 dňa 29. januára 2025, sú finančné prostriedky pridelené tomuto žiadateľovi:

|  |  |  |  |  |
| --- | --- | --- | --- | --- |
| **Užívateľ prostriedkov** | **Osídlené****miesto** | **Pridelená suma** | **Číslo predmetu** | **Počet bodov** |
| Fórum pre edukáciu, spoluprácu, afirmáciu a podporu občianskej spoločnosti – FESAP | Nový Sad | 800 000,00 | 000533896 2025 09427005 001 000 001 | 27 |

**II.**

Toto rozhodnutie o pridelení rozpočtových prostriedkov je konečné a je zverejnené na internetovej stránke pokrajinského sekretariátu.

## Zdôvodnenie

Podľa článku 11 a v súvislosti s článkom 23 odsek 3 a článku 25 Pokrajinského parlamentného uznesenia o rozpočte Autonómnej pokrajiny Vojvodiny na rok 2025 (Úradný vestník APV č. 57/2024) a čl. 7 Pokrajinského parlamentného uznesenia o prideľovaní rozpočtových prostriedkov na podporu postavenia národnostných menšín – národných spoločenstiev a rozvoj multikulturalizmu a tolerancie Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej len: sekretariát) dňa 29. 1. 2025 vypísal Verejný súbeh na spolufinancovanie podprojektu Multikulturalizmus na klik v roku 2025 pod č. 000236270 2025 09427 005 001 084 010.

Pokrajinským parlamentným uznesením o prideľovaní rozpočtových prostriedkov na zlepšenie postavenia národnostných menšín – národnostných spoločenstiev a rozvoj multikulturalizmu a tolerancie sa upravuje účel, spôsob a postup pridelenia rozpočtových prostriedkov na spolufinancovanie programov a projektov na zlepšenie postavenia národnostných menšín – národnostných spoločenstiev a rozvoj multikulturalizmu a tolerancie na území Autonómnej pokrajiny Vojvodiny.

Uvedené prostriedky sa poskytujú z rozpočtu AP Vojvodiny a vedú sa v osobitnom rozpočtovom oddiele pokrajinského orgánu správy príslušného pre oblasť národnostných menšín – národnostných spoločenstiev.

Na základe súbehu uskutočnenom v súlade s čl. 23 odsek 3 a čl. 25 Pokrajinského parlamentného uznesenia o rozpočte Autonómnej pokrajiny Vojvodiny na rok 2025 a objemu zabezpečených prostriedkov na uvedené účely, určených článkom 11 toho istého uznesenia, boli finančné prostriedky rozdelené podľa doručených prihlášok na súbeh.

Právo na pridelenie rozpočtových prostriedkov sekretariátu na zlepšenie postavenia národnostných menšín – národnostných spoločenstiev majú združenia, fondy a nadácie príslušníkov národnostných menšín – národnostných spoločenstiev, ktoré majú registrované sídlo na území AP Vojvodiny.

Článkom 15 Pokrajinského parlamentného uznesenia o pokrajinskej správe je stanovené, že na účely uskutočňovania zákonov, iných predpisov a všeobecných aktov Srbskej republiky, predpisov zhromaždenia a Pokrajinskej vlády, pokrajinské orgány vynášajú predpisy a jednotlivé akty, keď sú na to oprávnené a článkom 16 odsek 5 toho istého uznesenia sa rozhodnutím rozhoduje o jednotlivých veciach v súlade s predpismi. V súlade s článkom 24 odsek 2 pokrajinský tajomník predstavuje sekretariát, organizuje a zabezpečuje plnenie úloh efektívnym spôsobom, vynáša akty, na ktoré je oprávnený, zriaďuje komisie a pracovné skupiny na vykonávanie zložitejších úloh v rámci sekretariátu a rozhoduje o právach, povinnostiach a zodpovednostiach zamestnancov. Článkom 37 odsek 5 je určené, že sekretariát, podľa zákona, vykonáva úkony pokrajinskej správy vzťahujúce sa na prípravu aktov pre zhromaždenie alebo Pokrajinskú vládu a ktoré, okrem iného: prispievajú k rozvoju interkulturalizmu, afirmácii multikulturalizmu, tolerancii a spolunažívaniu národnostných menšín – národnostných spoločenstiev žijúcich na území AP Vojvodiny; starajú sa o uplatňovaní práv v oblasti ľudských práv a práv príslušníkov národnostných menšín – národnostných spoločenstiev a určujú ďalšie práva príslušníkov národnostných menšín – národnostných spoločenstiev; zabezpečujú prostriedky na financovanie, resp. spolufinancovanie národnostných rád národnostných menšín, združení a organizácií národnostných menšín – národnostných spoločenstiev, ako aj zlepšenie uplatňovania práv príslušníkov národnostných menšín – národnostných spoločenstiev z územia AP Vojvodiny.

Súbehová komisia pre implementáciu postupu pridelenia rozpočtových prostriedkov na základe Verejného súbehu na spolufinancovanie podprojektu Multikulturalizmus na klik v roku 2025 bola zariadená rozhodnutím č. 000236270 2025 09427 005 001 084 010 dňa 24. februára 2025. Komisia zasadala dňa 24. 03. 2025 a po rozoberaní a vyhodnotení prihlášok združení, fondov a nadácií v uvedenom súbehu určila Zoznam hodnotenia, bodovania a poradia prihlásených programov/projektov číslo: 000236270 2025 09427 005 001 084 010 29 007, ktorý je zverejnený na webovej stránke pokrajinského sekretariátu 25. 03. 2025. Účastníci súbehu mali právo predložiť námietky na zoznam hodnotenia a zoradenia prihlásených programov/projektov do 8 dní po dni jeho uverejnenia. V rámci lehoty na podávanie námietok neprišla na zoznam hodnotení, bodovaní a zoradení ani jedna námietka. Po termíne na predloženie námietok súbehová komisia zaslala pokrajinskému tajomníkovi návrh na konečné rozhodnutie o výbere programov/projektov na pridelenie prostriedkov v rámci Verejného súbehu na spolufinancovanie podprojektu Multikulturalizmus na klik v roku 2025.

Článkom 11 odsek 3 Pokrajinského parlamentného uznesenia o prideľovaní rozpočtových prostriedkov na zlepšenie postavenia národnostných menšín – spoločenstiev a rozvoj multikulturalizmu a tolerancie je predpísané, že rozhodnutie pokrajinského tajomníka o voľbe je konečné. Vzájomné záväzky medzi sekretariátom a užívateľmi prostriedkov sa ustaľujú a na základe písomnej zmluvy preberajú.

V súlade s uvedeným, v súvislosti s čl. 11 Pokrajinského parlamentného uznesenia o pridelení rozpočtových prostriedkov na zlepšenie postavenia národnostných menšín – národnostných spoločenstiev a rozvoj multikulturalizmu a tolerancie, na návrh súbehovej komisie na uskutočnenie postupu pridelenia rozpočtových prostriedkov na verejnom súbehu na spolufinancovanie podprojektu Multikulturalizmus na klik, pokrajinský sekretariát vyniesol rozhodnutie ako vo výroku.

Pokrajinský tajomník

 Róbert Ótott